152 
næsten glat, og Bitungerne savne Børsterækken. En anden, 
videre udbredt, men ogsaa i Sydeuropa repræsenteret Slægt, 
Amblystomus Er., er netridset, og forholder sig ved ringe 
Størrelse og Palpernes udtyndede Endeled til Harpalus, om- 
trent som Acupalpus til Stenolophus ; men den har Træk i 
sin Mundbygning, som ikke tilstede at betragte den som 
nærmere beslægtet med nogen anden europæisk Form, men 
vel med den tropiske Slægt Barysomus. Med denne deler 
Amblystomus nemlig saavel de korte, af Læben dækkede 
Mandibler, som det besynderlige Forhold, at de overordentlig 
brede Bitunger forene sig sammen foran Tungespidsen. Hos 
Cyclosomus er det Samme Tilfældet, men Tungen har her 
et større Antal Børster, og Kjæberne en stor Dusk af krumme 
Torne ovenover Tyggefligens Krog; adskilligt i den øvrige 
Bygning, især Undersidens talrige Vandrebørster, minde 
noget om Harpalus hirtipes; men mange andre Eiendommelig- 
heder hos Cyclosomus gjøre det sandsynligt, at denne mærke- 
lige Slægt vil være at bedømme fra et ganske andet Synspunkt. 
Beklædningen paa Hannens udvidede Saaler bestaaer 
hos alle Harpaliner i Børster, som falde i to Hovedformer. 
De ere enten i Enden udvidede til et tyndt, trekantet, tver- 
stillet Blad, med mere eller mindre spidst udtrukne Hjørner, 
og stillede mere eller mindre regelmæssigt i to Rader, eller 
hver Børste ender med en lille Sugekop, og da ere de som 
oftest stillede tæt sammen, og saaledes, at den samlede 
Børstemasse faae en jævn Topflade, hvorved alle Sugekopperne 
komme til at staae i samme Plan. 
Hos de til en gravende Levemaade kraftigt udprægede 
Former falder Omdannelsen af de mandlige Fødder til Hefte- 
redskaber bort, ligesom hos Scaritinerne — en iøinefaldende 
Nødvendighed. Ikkedestomindre vedbliver man endnu uaf- 
ladeligt at bygge systematiske Grupper paa denne Karakteer, 
med andre af samme Slags Værdi. Denne Betragtningsmaade 
og Alt, hvad der hænger sammen med den, er endnu bestandigt 
herskende, ofte ubevidst, og den er haabløs. De biologiske 
Bygningsforhold have aldrig høiere systematisk Betydning. 
Ved de levende Organismer, som i Sprogene, gjælder det om 
